Little Inferno

Little Inferno er et puzzle-videospill utviklet av den uavhengige spillutvikleren Tomorrow Corporation. Spillet kom først ut på Wii U i november 2012. I løpet av 2013 kom det ut versjoner av spillet for Microsoft Windows, OS X, Linux, Android og iOS, og i 2017 en utgave av spillet for Nintendo Switch.

Little Inferno blir ofte betegnet som et sandkasse-spill, siden det har få tradisjonelle mål å nå og ingen måter å tape spillet på.

Handling 
Little Inferno foregår for det meste foran en peis som spilleren bruker for å tenne fyr på ulike gjenstander, som leker, dukker og elektronikk som man kan få kjøpt i kataloger. Spillet oppfordrer spilleren til å tenne på ulike kombinasjoner av gjenstander og å observere hvordan de reagerer når de brenner, siden de fleste gjenstandene har unike egenskaper. I spillet får man tilsendt brev av Miss Nancy, eieren av Tomorrow Corporation og Sugar Plumps, naboen til spilleren. Utover spillet vil Sugar Plumps etterspørre å få tilsendt fire ulike gjenstander som spilleren må sende til henne for å fortsette i spillet. Hvis man kombinerer alle disse gjenstandene samtidig i peisen og brenner dem, vil man låse opp et nytt segment i spillet. Spilleren brenner opp huset sitt, og må gå til hovedkvarteret til Tomorrow Corporation og snakke med Miss Nancy. På veien møter han en postmann, en familie, portåpneren og kontordamen. Etter å ha snakket med Miss Nancy i toppen av hovedkvarteret går spilleren til et stup. Der møter han værmelderen som flyr i en luftballong og holder en gåstav. Spilleren blir med værmelderen i ballongen og slik slutter spillet. Etter å vinne spillet kan man fremdeles brenne ting foran peisen, men man kan ikke gå ut av huset igjen.

Referanser

Eksterne lenker 
 

Android-spill
IOS-spill
Linux-spill
MacOS-spill
Nintendo Switch-spill
Videospill fra 2012
Wii U-spill
Windows-spill
Hjernetrimspill
Videospill utviklet i USA
Independent Games Festival-vinnere